ΑΠΟΦΑΣΕΙΣ
Αριθμ. 2421.1/24747/2025
4η τροποποίηση της υπ’ αρ. 2421.1/31118/2021/
29.4.2021 απόφασης του Υπουργού Ναυτιλίας
και Νησιωτικής Πολιτικής «Επιλογή και κατάταξη Αξιωματικών Λιμενικού Σώματος - Ελληνικής
Ακτοφυλακής ειδικότητας Τεχνικού, με εφαρμογή του συστήματος μοριοδότησης των υποψηφί-
ων» (Β’ 1928), όπως τροποποιήθηκε με τις υπ’ αρ.
2421.1/56614/2021/4.8.2021 (Β’ 3747), υπ’ αρ.
2421.1/60078/2022/26.8.2022 (Β’ 4633) και υπ’ αρ.
2421.1/75918/2022/25.10.2022 (Β’ 5681) όμοιες.
Ο ΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α) Της παρ. 1 του άρθρου 3 του Κώδικα του Προσωπικού
Λιμενικού Σώματος (ν. 3079/2002, Α’ 311), όπως αντικαταστάθηκε με την παρ. 1 του άρθρου 2 του ν. 3569/2007
(Α’ 122) και την παρ. 1 του άρθρου 41 του ν. 4256/2014
(Α’ 92), και των παρ. 1 και 5 του άρθρου 6 του ίδιου κώδικα.
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την περ. 22 του άρθρου 119 του
ν. 4622/2019 (Α’ 133),
γ) του π.δ. 70/2015 «Ανασύσταση των Υπουργείων
Πολιτισμού και Αθλητισμού, Υποδομών, Μεταφορών
και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και με-
τονομασία του σε Υπουργείο Ναυτιλίας και Νησιωτικής
Πολιτικής. Μετονομασία του Υπουργείου Πολιτισμού,
Παιδείας και Θρησκευμάτων σε Υπουργείο Παιδείας,
Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο
Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και
Ενέργειας σε Υπουργείο Περιβάλλοντος και Ενέργειας.
Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α΄ 114) και
δ) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44).
2. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
3. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο ‘’Κα-
τάταξη Αξιωματικών Λ.Σ.-ΕΛ.ΑΚΤ. ειδικότητας Τεχνικού’’
και Μοναδικό Αριθμό Καταχώρισης (Μ.Α.Κ.) στο ΕΜΔΔ
«Μίτος» ‘’823970’’, αποφασίζουμε:
Την 4η τροποποίηση της υπ’ αρ. 2421.1/31118/2021/
29.4.2021 απόφασης του Υπουργού Ναυτιλίας και Νησιωτικής Πολιτικής «Επιλογή και κατάταξη Αξιωματικών
Λιμενικού Σώματος - Ελληνικής Ακτοφυλακής ειδικότητας Τεχνικού, με εφαρμογή του συστήματος μοριοδότη-
σης των υποψηφίων» (Β’ 1928), όπως τροποποιήθηκε με
τις υπ’ αρ. 2421.1/56614/2021/4.8.2021 (Β’ 3747), υπ’ αρ.
2421.1/60078/2022/26.8.2022 (Β’ 4633) και υπ’ αρ. 2421.1/
75918/2022/25.10.2022 (Β’ 5681) όμοιες, ως ακολούθως:
Άρθρο ΜΟΝΟ
1. Στην περ. ΣΤ της παρ. 1 του άρθρου 2, προστίθεται
υποπερίπτωση ως ακολούθως:
«(4) Τμήμα Μηχανικών Πληροφορικής και Τηλεπικοινωνιών Πολυτεχνικής Σχολής Πανεπιστημίου Δυτικής
Μακεδονίας.»
2. Η περ. (ιε) της παρ. 1 του άρθρου 3, αντικαθίσταται
ως ακολούθως:
«ιε. Να μην φέρουν στο σώμα τους δερματοστιξία
(τατουάζ), η οποία είναι εξωτερικά εμφανής κατά την
περιβολή της στρατιωτικής στολής (θερινή και χειμερινή) και επιπλέον, λόγω του είδους των περιεχομένων
σε αυτή απεικονίσεων, είτε αναιρεί την επιβαλλόμενη
από το Σύνταγμα ουδετερότητά τους, είτε προκαλεί κατά
τέτοιο τρόπο, ο οποίος δεν συνάδει με την ιδιότητα και
τα καθήκοντά τους, ήτοι για παράδειγμα περιλαμβάνει,
μηνύματα διακρίσεων, μίσους ή βίας κατά προσώπου,
ή ομάδας προσώπων, που προσδιορίζονται με βάση τη
φυλή, το χρώμα, τη θρησκεία, τις γενεαλογικές καταβολές, την εθνική ή εθνοτική καταγωγή, το σεξουαλικό
προσανατολισμό, την ταυτότητα φύλου ή την αναπηρία.
Εάν υποψήφιος, διαπιστωθεί ότι, κατά παράβαση των
οριζομένων στο προηγούμενο εδάφιο, φέρει δερματοστιξία (τατουάζ), θα αποκλείεται του διαγωνισμού.».
3. Μετά το τέταρτο εδάφιο της υποπερίπτωσης (2) της
περ. ε της παρ. 1 του άρθρου 4, προστίθεται εδάφιο ως
ακολούθως:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1793
15.04.2025 11:40:07
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1793/11.04.2025
«Για τους ενιαίους και αδιάσπαστους τίτλους σπουδών
μεταπτυχιακού επιπέδου (integrated master), απαιτείται
η προσκόμιση της σχετικής διαπιστωτικής απόφασης
του Υπουργού Παιδείας, Θρησκευμάτων και Αθλητισμού,
περί υπαγωγής του τμήματος στις διατάξεις είτε του άρθρου 46 του ν. 4485/2017 (Α’ 114) είτε του άρθρου 78
του ν. 4957/2022 (Α’ 141), εφόσον η απόφαση αυτή έχει
δημοσιευθεί μέχρι τη λήξη της προθεσμίας υποβολής
των αιτήσεων της οικείας προκήρυξης.»
4. Η παρ. 2 του άρθρου 6, αντικαθίσταται ως ακολούθως:
«2. α. Όσοι είναι κάτοχοι αυτοτελούς μεταπτυχιακού
τίτλου σπουδών ετήσιας τουλάχιστον φοίτησης λαμβάνουν άπαξ επιπλέον διακόσια (200) μόρια.
β. Όσοι είναι κάτοχοι ενιαίου και αδιάσπαστου τίτλου
σπουδών μεταπτυχιακού επιπέδου (integrated master)
λαμβάνουν άπαξ επιπλέον εκατό (100) μόρια.
Τα προσόντα των εν λόγω περ. (α) και (β) βαθμολογούνται αθροιστικά, εφόσον υφίστανται.»
5. Το άρθρο 7, αντικαθίσταται ως ακολούθως:
«1. Από την Επιτροπή Παραλαβής - Ελέγχου Δικαιολογητικών, Μοριοδότησης και Κατάταξης, καλείται από τις
πρώτες κατά σειρά θέσεις κάθε μιας από τις υπάρχουσες
κατηγορίες διπλωματούχων, βάσει του αποτελέσματος
της διαδικασίας μοριοδότησης, αριθμός υποψηφίων αυξημένος τουλάχιστον στο τριπλάσιο του αριθμού των
προκηρυσσομένων ανά κατηγορίας διπλώματος θέσεων, προκειμένου οι υποψήφιοι αυτοί να υποβληθούν σε
προκαταρκτικές εξετάσεις (Π.Κ.Ε.) σύμφωνα με τα οριζόμενα στο παρόν άρθρο [υψομέτρηση, ψυχοτεχνικές
δοκιμασίες, υγειονομικές εξετάσεις -παραπομπή στην
Ανώτατη του Ναυτικού Υγειονομική Επιτροπή (Α.Ν.Υ.Ε.),
αθλητικές δοκιμασίες, κ.λπ.].
2. Ο συγκεντρωτικός Πίνακας Καλουμένων, ο οποίος
υπογράφεται από το Γραμματέα, τον Πρόεδρο και τα
μέλη της Επιτροπής, αναρτάται στην ιστοσελίδα του
Λ.Σ. - ΕΛ. ΑΚΤ., καθώς και στο κτίριο του Αρχηγείου του
Λ.Σ-ΕΛ.ΑΚΤ.
3. Για τον τόπο και το χρόνο διεξαγωγής των διαδικασιών του παρόντος άρθρου, οι υποψήφιοι ενημερώνονται
με δική τους ευθύνη. Σχετική ανακοίνωση αναρτάται
στην ιστοσελίδα του Λιμενικού Σώματος - Ελληνικής
Ακτοφυλακής, καθώς και στο κτίριο του Αρχηγείου του
Λ.Σ-ΕΛ.ΑΚΤ.
Οι υποψήφιοι προσερχόμενοι για τις Π.Κ.Ε., θα πρέπει
να έχουν μαζί τους υποχρεωτικά την αστυνομική τους
ταυτότητα. Όσοι δεν φέρουν δελτίο αστυνομικής ταυτότητας, δεν θα γίνονται δεκτοί και δεν θα τους επιτρέπεται
η είσοδος στους χώρους διεξαγωγής των διαδικασιών,
εκτός αν προσκομίσουν βεβαίωση της Αστυνομικής Αρχής με σφραγισμένη φωτογραφία, όπου θα αναγράφεται
ότι έχουν καταθέσει τα δικαιολογητικά για την έκδοση
δελτίου αστυνομικής ταυτότητας, ή διαβατήριο ή ναυτικό φυλλάδιο ή άδεια οδήγησης, εφόσον αυτά φέρουν
σχετική φωτογραφία.
4. Κατά την πρώτη διαδικασία των Π.Κ.Ε. διενεργείται υψομέτρηση των υποψηφίων από Επιτροπή που
συγκροτείται με Απόφαση του Υπουργού Ναυτιλίας και
Νησιωτικής Πολιτικής. H εν λόγω Επιτροπή αποτελείται
από Αξιωματικούς Λ.Σ.-ΕΛ.ΑΚΤ. οι οποίοι προτείνονται
από τη Διεύθυνση Προσωπικού Λ.Σ.-ΕΛ.ΑΚΤ. και ορίζονται ως μέλη ενώ, Πρόεδρος της Επιτροπής ορίζεται
Αξιωματικός Λ.Σ.-ΕΛ.ΑΚΤ. ειδικότητας Υγειονομικού ο
οποίος προτείνεται από το Διευθυντή της Υπηρεσίας
Υγειονομικού του Αρχηγείου Λ.Σ.-ΕΛ.ΑΚΤ.
Όσοι δεν έχουν το απαιτούμενο ελάχιστο ύψος ή δεν
παρουσιασθούν για υψομέτρηση σύμφωνα με το πρόγραμμα ή δεν συμμετάσχουν στη διαδικασία για οποιον-
δήποτε λόγο, αποκλείονται του διαγωνισμού. Ιδιαίτερη
εξέταση υποψηφίου αποκλείεται, πλην της περιπτώσεως
ύπαρξης αποδεδειγμένης ανωτέρας βίας και μόνο εντός
του χρονοδιαγράμματος διεξαγωγής της διαδικασίας
υψομέτρησης. Οι παρόντες υποψήφιοι υπογράφουν
υποχρεωτικά ότι έλαβαν γνώση του αποτελέσματος της
υψομέτρησης, που τους αφορά.
Αν κατά τη διαδικασία της υψομέτρησης υποψήφιος, επί τόπου και ενώπιον του Προέδρου της Επιτροπής
Υψομέτρησης, προβάλει αντίρρηση επί του αποτελέσματος, διενεργείται επανέλεγχος και η Επιτροπή βεβαιώνει
εγγράφως ότι προέβη σε τρεις (3) επανειλημμένες μετρήσεις σε διαφορετικά χρονικά σημεία, εντός όμως του
χρονοδιαγράμματος της διαδικασίας υψομέτρησης και
όχι πέραν της μίας επιπλέον ημέρας από την ολοκλήρωσή της, κατά τις εργάσιμες ώρες. Η σχετική βεβαίωση συ-
νυπογράφεται και από τον υποψήφιο στον οποίο αφορά.
Για οποιαδήποτε διευκρίνιση ή πρόβλημα επί της
διαδικασίας και μόνο, αρμόδιος είναι ο Πρόεδρος της
οικείας Επιτροπής Υψομέτρησης.
5. Οι ψυχομετρικές εξετάσεις διενεργούνται από Επιτροπή Ψυχομετρικών Δοκιμασιών, που συγκροτείται με
απόφαση του Υπουργού Ναυτιλίας και Νησιωτικής Πολιτικής και αποτελείται από Αξιωματικούς Λ.Σ.-ΕΛ.ΑΚΤ.,
οι οποίοι προτείνονται από το Διευθυντή της Υπηρεσίας
Υγειονομικού του Αρχηγείου Λ.Σ.-ΕΛ.ΑΚΤ. και τη Διεύθυνση Προσωπικού Λ.Σ.-ΕΛ.ΑΚΤ. Σκοπός των ψυχομετρικών
εξετάσεων είναι η διαπίστωση της καταλληλότητας των
υποψηφίων για σταδιοδρομία στο Λ.Σ.-ΕΛ.ΑΚΤ. και περιλαμβάνουν διερεύνηση χαρακτηριστικών προσωπικότη-
τας, διερεύνηση γνωστικών ικανοτήτων και συνέντευξη.
Οιαδήποτε αρχεία προκύψουν στο πλαίσιο αξιολόγησης
των υποψηφίων τηρούνται, με μέριμνα της Επιτροπής,
στην Υπηρεσία Υγειονομικού του Αρχηγείου Λιμενικού
Σώματος - Ελληνικής Ακτοφυλακής και μετά από τρία έτη
από την κατάταξη των επιλεγομένων καταστρέφονται
από τριμελή Επιτροπή που συγκροτείται με διαταγή του
Διευθυντή της Υπηρεσίας Υγειονομικού του Αρχηγείου
Λιμενικού Σώματος Ελληνικής Ακτοφυλακής, εκτός αν
υπάρχει εκκρεμής σχετική δίκη, οπότε και διατηρούνται
μέχρι τη δημοσίευση αμετάκλητης απόφασης.
Επιπρόσθετα, από την Επιτροπή Ψυχομετρικών Δοκιμασιών, διαπιστώνεται και εάν τυχόν οι υποψήφιοι
φέρουν στο σώμα τους δερματοστιξία (τατουάζ), κατά
παράβαση των οριζομένων στην περ. ιε της παρ. 1 του
άρθρου 3 της παρούσας. Στη περίπτωση αυτή, η Επιτροπή το βεβαιώνει εγγράφως και ο υποψήφιος αποκλείεται
των περαιτέρω διαδικασιών του διαγωνισμού. Η σχετική
βεβαίωση συνυπογράφεται και από τον υποψήφιο στον
οποίο αφορά.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1793/11.04.2025
Για οποιαδήποτε διευκρίνιση ή πρόβλημα επί της
διαδικασίας και μόνο, αρμόδιος είναι ο Πρόεδρος της
οικείας Επιτροπής Ψυχοτεχνικών Δοκιμασιών.
6. Οι υποψήφιοι που θα επιτύχουν στη διαδικασία των
ψυχομετρικών εξετάσεων υποβάλλονται σε υγειονομικές
εξετάσεις και παραπέμπονται στην Ανωτάτη του Ναυτικού Υγειονομική Επιτροπή (Α.Ν.Υ.Ε.), η οποία αποφαίνε-
ται για την υγειονομική τους καταλληλότητα. Οι ιατρικές/
υγειονομικές εξετάσεις των υποψηφίων ενεργούνται
σύμφωνα με το π.δ. 11/2014 (Α’ 17). Οι αποφάσεις της
Α.Ν.Υ.Ε. είναι μη αναθεωρήσιμες (ν.δ. 1327/1973).
7. Οι υποψήφιοι έχουν την υποχρέωση να προσκομίσουν τις παρακάτω εργαστηριακές εξετάσεις, οι οποίες
θα πρέπει να φέρουν φωτογραφία υποψηφίου, ευκρινή ημερομηνία, υπογραφή και σφραγίδα ιατρού και να
έχουν γίνει εντός τριμήνου προ της ημερομηνίας παρουσιάσεώς τους για υγειονομικές εξετάσεις:
α. Γενική αίματος, ουρία, σάκχαρο, κρεατινίνη, τρανσαμινάσες, αιμοσφαιρίνη, γενική ούρων και ανοσολογικές
εξετάσεις (Τεστ HIV, τεστ HbsAg, τεστ HCV) με γνωμάτευση ιατρού (Ν.Π.Δ.Δ. ή Ν.Π.Ι.Δ. ή από ιδιώτη ιατρό της
χώρας).
β. Ακτινογραφία θώρακα FACE με γνωμάτευση ιατρού
(Ν.Π.Δ.Δ. ή Ν.Π.Ι.Δ. ή από ιδιώτη ιατρό της χώρας).
γ. Ηλεκτροκαρδιογράφημα με γνωμάτευση ιατρού
(Ν.Π.Δ.Δ. ή Ν.Π.Ι.Δ. ή από ιδιώτη ιατρό της χώρας), στην
οποία να αναφέρεται ότι δύναται να συμμετάσχει σε
αθλητικές δοκιμασίες.
δ. Οφθαλμολογική εξέταση με καταγραφή της οπτικής οξύτητας και του βαθμού διαθλαστικής ανωμαλίας
εκάστου οφθαλμού, την ύπαρξη ή μη δυσχρωματοψίας
και την ύπαρξη νοσήματος ή πάθησης με γνωμάτευση
ιατρού (Ν.Π.Δ.Δ. ή Ν.Π.Ι.Δ. ή από ιδιώτη ιατρό της χώρας).
ε. Ωτορινολαρυγγολογική εξέταση και ακοόγραμμα
με γνωμάτευση ιατρού (Ν.Π.Δ.Δ. ή Ν.Π.Ι.Δ. ή από ιδιώτη
ιατρό της χώρας).
στ. Γυναικολογική εξέταση (μόνο για υποψήφιες) με
γνωμάτευση ιατρού (Ν.Π.Δ.Δ. ή Ν.Π.Ι.Δ. ή από ιδιώτη
ιατρό της χώρας).
Οι ανωτέρω εξετάσεις μπορούν να διενεργηθούν σε
Νοσηλευτικά ιδρύματα Ν.Π.Δ.Δ. ή Ν.Π.I.Δ. ή από ιδιώτη
ιατρό της χώρας.
Οι εξετάσεις-γνωματεύσεις θα προσκομίζονται από
τον ίδιο τον υποψήφιο κατά την ημέρα των Υγειονομικών εξετάσεων. Μη προσκόμιση όλων των παραπάνω
εξετάσεων, αποτελεί αιτία αποκλεισμού από τη συνέχεια
των διαδικασιών του διαγωνισμού.
8. Οι υποψήφιοι που θα κριθούν ως Υγειονομικώς
Κατάλληλοι συμμετέχουν στις προβλεπόμενες αθλητικές δοκιμασίες, ενώπιον Επιτροπής Αθλητικών Δοκιμα-
σιών του Λ.Σ.-ΕΛ.ΑΚΤ. που συγκροτείται με απόφαση
του Υπουργού Ναυτιλίας και Νησιωτικής Πολιτικής και
απαρτίζεται από Αξιωματικούς Λ.Σ-ΕΛ.ΑΚΤ., οι οποίοι
προτείνονται από τη Διεύθυνση Προσωπικού Λ.Σ.-ΕΛ.
ΑΚΤ. Για τη συγκρότηση της εν λόγω επιτροπής προτιμώνται Αξιωματικοί που είναι κάτοχοι πτυχίου ΤΕΦΑΑ ή
έχουν καταταγεί με την ιδιότητα του αθλητή. Στην Απόφαση συγκρότησης δύναται να ορίζονται ονομαστικά τα
υπεύθυνα, ανά αγώνισμα, μέλη της Επιτροπής.
Για τον έλεγχο της αθλητικής επίδοσης, οι υποψήφιοι
υποβάλλονται στα παρακάτω αγωνίσματα και υποχρεούνται να επιτύχουν τα όρια επίδοσης σε όλα (ήτοι και
στα έξι), σύμφωνα με τα ακόλουθα:
α. Δρόμος 100 μ. σε χρόνο 17’’ (μια προσπάθεια).
β. Δρόμος 1.000 μ. σε χρόνο 4’ και 30’’ (μια προσπάθεια).
γ. Άλμα σε ύψος με φόρα τουλάχιστον 1,00μ. (τρεις
προσπάθειες).
δ. Άλμα σε μήκος με φόρα τουλάχιστον 3,60 μ. (τρεις
προσπάθειες).
ε. Ρίψη σφαίρας (7,275 χλγ.) σε απόσταση τουλάχιστον
4,40μ., ως μέσος όρος του αθροίσματος της καλύτερης
επιμέρους επίδοσης με το δεξί και το αριστερό χέρι (τρεις
προσπάθειες ανά χέρι).
στ. Ελεύθερη κολύμβηση σε απόσταση 50 μέτρων σε
χρόνο δύο (02) λεπτών (μία προσπάθεια).
Η σειρά διεξαγωγής των αγωνισμάτων καθορίζεται
με ευθύνη της Επιτροπής, ανάλογα με τις επικρατούσες
τότε κλιματολογικές και λοιπές συνθήκες.
Μετά το πέρας καθενός από τα αγωνίσματα, οι υποψήφιοι υπογράφουν υποχρεωτικά ότι έλαβαν γνώση του
αποτελέσματος που τους αφορά. Υποψήφιος που δεν θα
επιτυγχάνει το προβλεπόμενο όριο σε κάποιο αγώνισμα,
δεν θα συνεχίζει να εξετάζεται στα υπόλοιπα.
9. Σε περιπτώσεις προϋπάρχοντος τραυματισμού υποψηφίου, προβλήματος υγείας ή γυναικολογικής φύσης,
πρέπει να προσκομίζεται υποχρεωτικά ιατρική γνωμάτευση/βεβαίωση από ιδιώτη ιατρό ή Νοσοκομείο (ΝΠΔΔ
ή ΝΠΙΔ), στην οποία να βεβαιώνεται το πρόβλημα, καθώς
και να αναγράφεται η ημερομηνία αποκατάστασής του,
προκειμένου ο υποψήφιος να επαναπρογραμματίζεται.
Η ανωτέρω ημερομηνία να μην υπερβαίνει το πέρας των
Αθλητικών Δοκιμασιών, εκτός και αν το πρόβλημα παρουσιαστεί την τελευταία ημέρα διεξαγωγής τους οπότε
επαναπρογραμματίζεται για την αμέσως επόμενη ημέρα. Επιπλέον, σε περίπτωση μη προσκόμισης ιατρικής
γνωμάτευσης ο υποψήφιος πρέπει να γνωστοποιεί στον
παρόντα ιατρό, το πρόβλημα υγείας που αντιμετωπίζει
και να εξετάζεται απ’ αυτόν πριν την έναρξη οποιασδήποτε αθλητικής δοκιμασίας. Τέλος, σε περίπτωση
τραυματισμού υποψήφιου κατά την ημέρα διεξαγωγής
των αθλητικών δοκιμασιών, θα προγραμματίζεται για
επανεξέταση, εφόσον εξεταστεί από τον παρόντα ιατρό.
Η επανεξέταση θα προγραμματίζεται εντός του χρόνου
διεξαγωγής των Αθλητικών Δοκιμασιών και θα γίνεται
στο σύνολο των αγωνισμάτων εκτός και αν το πρόβλημα
παρουσιαστεί την τελευταία ημέρα διεξαγωγής οπότε
επαναπρογραμματίζεται για την αμέσως επόμενη ημέρα.
Υποψήφιος, ο οποίος μετά την κρίση του ως μη ικανού
σε κάποιο αγώνισμα δηλώσει εκ των υστέρων κώλυμα ή
τραυματισμό, δεν δικαιούται αναβολή εξέτασης.
Για οποιαδήποτε διευκρίνιση ή πρόβλημα επί της
διαδικασίας και μόνο, αρμόδιος είναι ο Πρόεδρος της
οικείας Επιτροπής Αθλητικών Δοκιμασιών.
10. Οι υποψήφιοι που δεν κρίνονται ικανοί σε κάποια
από τις αναφερόμενες στο παρόν άρθρο διαδικασίες,
δεν συνεχίζουν την εξέτασή τους στις υπόλοιπες. Οι Επιτροπές Υψομέτρησης, Ψυχομετρικών Δοκιμασιών, Αθλη-
τικών Δοκιμασιών καθώς και η Α.Ν.Υ.Ε., συντάσσουν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1793/11.04.2025
πίνακες στους οποίους για κάθε υποψήφιο, φαίνεται η
κατά περίπτωση κρίση τους, ήτοι επιτυχών - αποτυχών,
κατάλληλος - ακατάλληλος, μη προσέλθων και διακόψας. Τα αποτελέσματα ανά διαδικασία αναρτώνται στην
ιστοσελίδα του Αρχηγείου Λ.Σ.-ΕΛ.ΑΚΤ. και στο κτίριο του
Αρχηγείου Λ.Σ.-ΕΛ.ΑΚΤ.
11. Οι υποψήφιοι που δεν θα παρουσιασθούν ή θα
διακόψουν σε οποιαδήποτε διαδικασία ή δεν θα κριθούν
ικανοί, δεν έχουν δικαίωμα συμμετοχής στην επιλογή
για τις προκηρυχθείσες θέσεις Αξιωματικών Λ.Σ.-ΕΛ.ΑΚΤ.
ειδικότητας Τεχνικού και αποκλείονται του διαγωνισμού.
12. Σε περίπτωση που μετά την ολοκλήρωση όλων
των διαδικασιών του παρόντος άρθρου, ο αριθμός των
υποψηφίων δεν ανέρχεται στο διπλάσιο τουλάχιστον των
προκηρυσσομένων θέσεων, ανά κατηγορία διπλωματούχων, δύναται να κληθεί από την Επιτροπή Παραλαβής -
Ελέγχου Δικαιολογητικών, Μοριοδότησης και Κατάταξης,
εκ νέου, από τους μη εισέτι κληθέντες και κατά σειρά
επιτυχίας ανά κατηγορία διπλώματος, συμπληρωματικός
αριθμός υποψηφίων.».
6. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 4 Απριλίου 2025
Ο Υπουργός
ΒΑΣΙΛΕΙΟΣ ΚΙΚΙΛΙΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201793.pdf | Tokens: 15567]